MI5

Služba bezbednosti (engleski: Security Service) poznatija po svom akronimu MI5 (engleski: Military Intelligence, Section 5 — Vojni obaveštajni odeljak 5), je britanska kontraobaveštajna i bezbednosna agencija kao i deo obaveštajne mašinerije u koju su uključene Tajna obaveštajna služba (engleski: Secret Intelligence Service (SIS) ili Military Intelligence, Section 6 (MI6)), Državni komunikacioni štab (GCHQ) i Odbrambeno obaveštajna služba (DIS). Sve one podređene su Objedinjenom obaveštajnom komitetu (JIC). Služba ima svoju statutarnu osnovu u Aktu bezbednosnih službi iz 1989. i u Aktu obaveštajnih službi Ujedinjenog Kraljevstva iz 1994. godine. Zadaci Službe bezbednosti obuhvataju zaštitu britanske parlamentarne demokratije i ekonomskih interesa, borbu protiv serijskih zločina, militantnog separatizma, terorizma i špijunaže unutar Ujedinjenog Kraljevstva. Iako se najviše bavi unutrašnjom bezbednošću, ona ima i važnu ulogu u podršci prekomorskim operacijama. Služba od 1995. godine ima sedište u Tejmz Hausu u londonskom kvartu Milbenk. Tejmz Haus je takođe i sedište Kancelarije za Severnu Irsku kao i Objedinjenog centra za analizu terorizma, organizacije podređene Bezbednosnoj službi. Unutar zajednice civilnih službi, MI5 je kolokvijalno poznat i kao Boks 500 (po njenoj zvaničnoj ratnoj adresi PO Box 500 i njenoj trenutnoj adresi - PO Box 3255, London SW1P 1AE) ili jednostavno Pet. Vanjske veze Služba bezbednosti